3.การประกอบธุรกิจ

ลักษณะของผลิตภัณฑ์ ผลิตภัณฑ์ของบริษัทฯ เป็นสินค้าที่ผลิตอยู่ในโรงงานอุตสาหกรรมต่าง ๆ
แบ่งออกเป็น 3 ประเภท ดังนี้

1.  เส้นยางยืด และแถบยางยืด (RUBBER THREAD & RUBBER TAPE

2.  สายยางยืดถัก (ELASTIC BRAID)

3.  สายยางยืดทอ (ELASTIC WEBBING)

ซึ่งผลิตภัณฑ์ของบริษัทฯ ส่วนใหญ่จะใช้อยู่ในกลุ่มโรงงานผู้ผลิตสินค้าสำเร็จรูป ได้แก่
ผ้าอ้อมสำเร็จรูป , เสื้อผ้า

สำเร็จรูปทั้งเด็กและผู้ใหญ่ และยังสามารถนำไปผลิตเป็นสินค้าประเภทอื่นๆได้
ตามความต้องการของลูกค้า

การตลาดและภาวะการแข่งขัน

ลักษณะของลูกค้าของบริษัทฯ

ลูกค้าของบริษัทฯ ส่วนใหญ่เป็นบริษัทผู้ผลิต และบริษัทผู้จำหน่าย ซึ่งมีทั้งลูกค้าในประเทศ
และต่างประเทศ โดยบริษัทฯ เป็นผู้ขายโดยตรง ภายใต้เครื่องหมายการค้าตรา “วีนัส”

กลยุทธ์การแข่งขัน

1.  การมุ่งมั่นคิดค้นวิจัยและพัฒนาอย่างต่อเนื่อง

2.  ให้ความสำคัญกับการเพิ่มขีดความสามารถในการแข่งขันระดับสากลมากขึ้น

3.  การเสนอราคาที่เหมาะสมและส่งมอบได้ตรงตามเวลา

4.  ลดต้นทุนในการผลิต และใช้เครื่องจักรที่มีเทคโนโลยีสูงและอุปกรณ์ที่ทันสมัย

5.  รักษามาตรฐานความปลอดภัยของผลิตภัณฑ์ตามรระบบมาตรฐาน Oeko-Tex Standard 100

6.  รักษาระบบมาตรฐานคุณภาพ ISO 9001:2000 และ ISO 14001:2004

7.  การพัฒนาทรัพยากรบุคคลของบริษัทฯ โดยส่งเสริมการเรียนรู้เพิ่มมากขึ้น

8.  การสร้างความสัมพันธ์อันดีกับลูกค้าอย่างต่อเนื่อง

ภาวะการแข่งขัน – ปัจจุบันมีการแข่งขันค่อนข้างมาก
โดยเฉพะมีการนำเข้าสินค้าจากประเทศจีนซึ่งมีต้นทุนการผลิตต่ำ
ทำให้การแข่งขันทางด้านราคาค่อนข้างรุนแรง ดังนั้น ผู้ผลิตในกลุ่มอุตสาหกรรมการผลิต
จำเป็นต้องปรับภาพลักษณ์ของสินค้า จากที่เคยผลิตสินค้ารูปแบบเดิม ๆ
หรือผลิตตามคำสั่งซื้อจากลูกค้าเพียงอย่างเดียว
ได้เปลี่ยนมาเป็นผลิตสินค้าตามพฤติกรรมของผู้บริโภคที่เปลี่ยนไป
และได้หันมาสร้างรูปแบบผลิตของตนเองนำเสนอให้ลูกค้ามีทางเลือกมากขึ้น
ซึ่งเป็นปัจจัยสำคัญในการแข่งขันในปัจจุบัน

ลักษณะของลูกค้า แบ่งได้เป็น 2 ประเภทคือ

1.  โรงงานผู้ผลิต (MANUFACTURER) ผู้ผลิตสินค้าประเภทต่างๆสู่ท้องตลาด

2.  ผู้ค้าคนกลาง (TRADING COMPANY) ผู้ขายส่ง ผู้ขายปลีก หรือบริษัทตัวแทนจำหน่าย

ลูกค้าเป้าหมาย แบ่งได้เป็น 2 ประเภทคือ

1.  ตลาดในประเทศ ประกอบด้วย โรงงานผู้ผลิต (MANUFACTURER) ,ผู้ขายส่ง
    (WHOLESALER) และผู้ขายปลีก

(RETAILER)

2.  ตลาดต่างประเทศ ประกอบด้วย โรงงานผู้ผลิตเสื้อผ้า โรงงานผู้ผลิตผ้าอ้อมสำเร็จรูป
    และผู้ค้าคนกลาง

ช่องทางการจัดจำหน่าย -

บริษัท เป็นผู้ผลิตและจัดจำหน่ายโดยตรง 100 %

สัดส่วนการจำหน่ายในประเทศและต่างประเทศ

1.  สัดส่วนการจำหน่ายในประเทศ 34.46 %

2.  สัดส่วนการจำหน่ายต่างประเทศ 65.54 % ( Japan, Australia, Hong Kong,
    Holland, China…etc.)

สภาพการแข่งขัน แบ่งได้เป็น 3 ตลาดคือ

1.  ตลาดยางยืดถัก (Elastic braid) ผลิตภัณฑ์ประเภทนี้ไม่ค่อยมีความซับซ้อนในการผลิต
    ทำให้ลูกค้ามองว่าเป็นผลิตภัณฑ์ที่ไม่มีความแตกต่าง ซึ่งทำให้ต้องแข่งขันด้านราคาสูง
    อีกทั้งการลงทุนเพื่อเข้าสู่ตลาด ใช้เงินลงทุนไม่มากนัก
    คู่แข่งหน้าใหม่จะเข้าสู่ตลาดได้ไม่ยากนัก

2.  ตลาดยางยืดทอ (Elastic webbing) มีการเข่งขันค่อนข้างสูง
    และมีการเคลื่อนไหวของสินค้าค่อนข้างเร็ว โดยเฉพาะกลุ่มฟลูกค้าผู้ผลิตเสื้อผ้าสำเร็จรูป
    ในตลาดบนจะมีการเน้นสร้างความแตกต่างด้านผลิตภัณฑ์ สำหรับ Brand ชั้นนำ
    แต่ในตลาดล่างก็ยังคงมีการแข่งขันในด้านราคาเป็นหลัก ส่วนการเข้าสู่ตลาดของคู่แข่งรายใหม่
    จะทำได้ไม่ง่ายนัก เนื่องจากต้องใช้เงินลงทุนค่อนข้างสูง

3.  ตลาดเส้นยางยืด และแถบยางยืด (Rubber thread & Rubber tape)
    ในตลาดบนมีการเน้นการสร้างความแตกต่างด้านผลิตภัณฑ์ และการพัฒนานวัตกรรมใหม่ๆ
    ส่วนในตลาดล่างก็ยังคงมีการแข่งขันในด้านราคาเป็นหลัก การที่จะเข้าสู่ตลาดนี้ได้
    จะต้องใช้เงินลงทุน ความรู้ และประสบการณ์สูงมาก
    คู่แข่งหน้าใหม่จะเข้ามาแข่งขันในตลาดได้ยาก

จำนวนคู่แข่งของบริษัท ที่สำคัญมีประมาณ 12 ราย

ขนาดของคู่แข่งขัน มีขนาดใกล้เคียงกัน หรือมีขนาดเล็กกว่าบริษัท

แนวโน้มภาวะอุตสาหกรรม และสภาพการแข่งขันในอนาคต

เครื่องนุ่งห่มไทยประสบกับการแข่งขันที่รุนแรงในตลาดโลก
โดยเฉพาะการแข่งขันจากกลุ่มประเทศกำลังพัฒนาที่มีเทคโนโลยีการผลิต
ค่าจ้างแรงงานที่ใกล้เคียงกัน
ประเทศพัฒนาแล้วหันมาลงทุนและย้ายฐานการผลิตไปยังประเทศกำลังพัฒนา ส่งผลให้ประเทศต่าง ๆ
มีการถ่ายทอดเทคโนโลยีและเทคนิคการผลิตต่าง ๆ ต่อกันมากยิ่งขึ้น

FTA อาเซียน และ อาเซียน-จีน เริ่มส่งผลกระทบ การเพิ่มการนำเข้าเครื่องนุ่งห่มจากจีน
และจะส่งผลสืบเนื่องต่อราคาสินค้าเครื่องนุ่งห่มในประเทศและยอดขายของผู้ผลิตในประเทศ
ทำให้ภาคเอกชนจะต้องมีการปรับตัวให้มีการผลิตสินค้าที่มีมูลค่าสูงเพิ่มขึ้นด้วย

สภาวะตลาดยางยืด กลุ่มธุรกิจผลิตภัณฑ์ยางยืด (Elastic Products)
ดำเนินการผลิตสินค้าซึ่งใช้เป็นวัตถุดิบ หรือสินค้าชั้นกลาง (Intermediate Goods)
ที่ผู้ซื้อจะนำไปใช้สำหรับการผลิตสินค้าเสื้อผ้า ชุดชั้นใน ชุดว่ายน้ำ รวมไปถึงผ้าอ้อมสำเร็จรูป
(Diapers) ทั้งสำหรับเด็กและผู้ใหญ่
ปัจจุบันการใช้ยางยืดได้ขยายการใช้เพิ่มมากขึ้นได้แก่การนำไปใช้

เป็นส่วนประกอบของผลิตภัณฑ์ที่ใช้เกี่ยวกับการแพทพย์หรืออุปกรณ์กีฬาและผลิตภัณฑ์อื่นๆอีกหลากหลายตามความต้องการของผู้ผลิต
ในปัจจุบันตลาดดังกล่าวได้มีการแบ่งส่วนตลาดเป็น 2 ส่วนอย่างชัดเจน คือ

1.  ตลาดบน (Premium market) จะเน้นในด้านการพัฒนาผลิตภัณฑ์ นวัตกรรม
    และความพยายามในการสร้างความแตกต่าง
    เพื่อตอบสนองความต้องการที่หลากหลายของลูกค้า

2.  ตลาดล่าง (Mass market) จะเน้นการแข่งขันทางด้านราคามากกว่าในด้านคุณภาพสินค้า
    เพื่อเจาะตลาดลูกค้ากลุ่มเป้าหมายที่มีกำลังซื้อน้อย

ในการวางแผนพัฒนาธุรกิจยางยืด จะนำกลยุทธ์การขยายตัวเพิ่มขึ้นมาประยุกต์ใช้
โดยพิจารณาโอกาสในการขยายตัวของธุรกิจจากผลิตภัณฑ์ปัจจุบัน กับตลาดหรือกลุ่มลูกค้าที่มีอยู่
รวมถึงตลาดใหม่ ๆ ที่ยังไม่ได้เข้าไปมีส่วนแบ่งตลาด

การจัดหาผลิตภัณฑ์ หรือบริการ 

ที่ตั้งของสำนักงานใหญ่และโรงงานตั้งอยู่ ในเขตนิคมอุตสาหกรรมบางชัน เลขที่ ง.1 หมู่ที่13 ถนนเสรีไทย แขวงมีนบุรี เขตมีนบุรี กรุงเทพฯ 10510 มีจำนวนโรงงานรวมทั้งหมด 5 หลัง ประกอบด้วย อาคารโรงงาน 3 หลัง , อาคารคลังวัตถุดิบและคลังวัสดุ 1 หลัง , อาคารคลังสินค้า 1 หลัง

ที่ตั้งของโรงงานสาขาบางปะกง ตั้งอยู่ เลขที่ 99 หมู่5 ถนนบางนา-ตราด (ก.ม.38)
ตำบลบางสมัคร อำเภอบางปะกง จังหวัดฉะเชิงเทรา จำนวนโรงงานรวมทั้งหมด 2 หลัง
ประกอบด้วย อาคารโรงงาน 2 หลัง

  ------------------------ --------------- ---------- ---------- ----------
  ปริมาณการผลิตจริง           หน่วย (1:1,000)  2550       2549       2548

  เส้นยาง,แถบยาง,สายยางยืด   กิโลกรัม          5,701      6,501      6,388
  ------------------------ --------------- ---------- ---------- ----------

นโยบายของบริษัท คือ “ สร้างความพึงพอใจของลูกค้า พัฒนาคุณภาพผลิตภัณฑ์ สร้างสรรบุคคลากร
และใส่ใจสิ่งแวดล้อม ”
ในส่วนการผลิตได้บริหารต้นทุนเพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศได้
รวมทั้งมีการส่งเสริมและพัฒนาความรู้ ความชำนาญ
และทักษะในการปฏิบัติงานของพนักงานอย่างต่อเนื่องสม่ำเสมอ
ด้วยการจัดฝึกอบรมภายในและส่งไปรับการฝึกอบรมภายนอก
เพื่อพัฒนาความสามารถในการตอบสนองต่อการปรับองค์กรไปสู่องค์กรแห่งการเรียนรู้
ดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

- การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ
ซึ่งผลิตโดยบริษัทในเครือสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในเครือสหยูเนี่ยน
ทำให้ไม่มีปัญหาทางด้านคุณภาพของวัตถุดิบ
แต่ได้รับผลกระทบด้านราคายางพาราที่มีการปรับตัวสูงขึ้นมาก ตามภาวะความต้องการของตลาดโลก

- ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด
และประเทศไทยเป็นประเทศที่ผลิตได้มากที่สุดในโลก

- ผลการเปลี่ยนแปลงเทคโนโลยีต่อการใช้วัตถุดิบ :
เทคโนโลยีการผลิตที่ใช้ยางยืดเป็นวัตถุดิบในการผลิตเสื้อผ้า
และสิ่งทอยังไม่มีการเปลี่ยนแปลงที่โดดเด่นเป็นนวัตกรรมใหม่
ซึ่งบริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2550 97.75 %

สัดส่วนการซื้อวัตถุดิบต่างประเทศปี 2550 2.25 . %

- ผลกระทบต่อสิ่งแวดล้อม : ได้แก่ การกำจัดสิ่งปฏิกูลที่ไม่ใช้แล้วประเภทขยะอันตราย
และไม่อันตราย ,การเกิดน้ำเสีย , การสิ้นเปลืองพลังงานและทรัพยากรธรรมชาติ,
ฝุ่นละอองที่เกิดในกระบวนการผลิตและไอระเหยจากสารเคมีโทลูอีน

- การดำเนินการเพื่อลดผลกระทบ :
บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

**การกำจัดสิ่งปฏิกูลและวัสดุที่ไม่ใช้แล้ว โดยแยกการกำจัดดังนี้

1.ของเสียประเภทขยะอันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

2.ของเสียประเภทขยะไม่อันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัดโดยวิธีฝังกลบ

**การบำบัดน้ำเสีย โดยใช้ระบบบำบัดน้ำเสีย แบบACTIVATED SLUDGE
และได้มีการควบคุมระบบน้ำทิ้งก่อนที่จะปล่อยออกนอกโรงงาน
โดยมีการส่งน้ำไปวิเคราะห์เป็นประจำทุก เดือน เพื่อดำเนินการควบคุมไม่ให้มีค่าเกินมาตรฐาน

*** การสิ้นเปลืองทรัพยากรธรรมชาติ โดยเข้าร่วมโครงการอนุรักษ์พลังงาน
กับกรมส่งเสริมอุตสาหกรรมและสถาบันสิ่งแวดล้อมไทย
ซึ่งทำการจัดตั้งทีมอนุรักษ์พลังงานร่วมกับที่ปรึกษา เพื่อสำรวจและวิเคราะห์หามาตรการต่างๆ
ในการอนุรักษ์พลังงานในโรงงาน

** การลดปริมาณการใช้น้ำในกระบวนการล้างยาง ด้วยวิธีRecycle
โดยนำน้ำที่ใช้ล้างยางแล้วมากรองผ่าน Filter Plate เพื่อแยกแป้งออก
แล้วจึงนำน้ำที่กรองแล้วกลับมาใช้อีกครั้ง

** การกำจัดฝุ่นที่ฟุ้งกระจายในสถานที่ทำงาน
โดยวิธีการติดตั้งระบบดูดฝุ่นด้วยวิธีการติดตั้งไซโคลนดูดฝุ่นในจุดที่มีการฟุ้งกระจายของฝุ่นมาก
และเปลี่ยนกระบวนการเทแป้งของเครื่องจักรเป็นระบบปิด
เพื่อควบคุมไม่ให้เกินมาตรฐานที่กฎหมายกำหนด

** ไอระเหยจากสารเคมีโทลูอีน
โดยการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่เพื่อกำจัดไอระเหยและกลิ่นของโทลูอีนภายในที่ปฏิบัติงานไม่ให้เกินมาตรฐานที่กฎหมายกำหนด

** ผลปฏิบัติงานตามที่กล่าวมาข้างต้นเป็นไปตามที่กฎหมายกำหนดทั้งสิ้น

( หน่วย : ล้านบาท ) 2550 2549 2548

- ค่าใช้จ่ายดำเนินการเพื่อลดผลกระทบต่อสิ่งแวดล้อม : 0.95 1.07 1.30

- ข้อพิพาท/การถูกฟ้องร้องเกี่ยวกับสิ่งแวดล้อม ไม่มี

งานที่ยังไม่ได้ส่งมอบ ไม่มี